Diari Oficial de la Generalitat Valenciana


Sumari del DOGV 8502, del 08-03-2019 (2019/1680)

Notificació de la sentència dictada en el procediment de guarda i custòdia número 662/2017.
-------------------------------------------------------------------------------------------

### Dades del document

Número de DOGV
:   8502

Data del DOGV
:   08-03-2019

Secció del DOGV
:   IV. ADMINISTRACIÓ DE JUSTÍCIA

Número del document
:   2019/1680


Organisme emissor
:   Jutjat de Primera Instància i Instrucció Número 2 de Moncada

Tipus de document
:   Edicte

Notificació de la sentència dictada en el procediment de guarda i custòdia número 662/2017. [2019/1680]  
De: Ana Merlos Luna.  
Procurador: Gonzalo Herrero de Lara.  
Contra: Manuel Moreno Montalt.  
María Luz de los Ángeles Anca Basoa, lletrada de l'Administració de justícia del Jutjat de Primera Instància i Instrucció número 2 de Montcada, mitjançant aquest edicte, faig saber, que en el judici número 662/2017 s'ha dictat la sentència que conté la dispositiva literal següent:  
  
  
«Estime la demanda interposada per Ana Merlos Luna contra Manuel Moreno Montalt i dispose les mesures següents en relació amb la menor L.M.M.  
1. La pàtria potestat de la menor serà compartida.  
2. S'atribueix a la mare la guarda i custòdia de la menor.  
3. S'estableix un règim de visites per al pare de caps de setmana alterns, des del divendres a l'eixida del col·legi fins a les 19.00 hores del diumenge, en què haurà de retornar-la en el domicili matern. Hi haurà una visita intersetmanal, que a falta d'acord serà els dimecres des de l'eixida del col·legi fins a les 19.00 hores, en què es retornarà a la menor en el domicili matern.  
Les vacances de Nadal, en cas de desacord, es dividiran a mitges, segons el calendari escolar, i s'inclourà si pertoca els caps de setmana adjacents. Triarà la mare en els anys parells i el pare en els imparells.  
  
Les vacances de Setmana Santa i Falles, a falta d'acord, es dividiran a mitges, i triarà la mare en els anys parells i el pare en els imparells.  
  
Les vacances d'estiu, segons calendari escolar, es dividiran per quinzenes alternes, triarà la mare en els anys parells i el pare en els imparells en cas de desacord.  
4. Per al manteniment de la filla menor el senyor Moreno haurà de pagar una pensió d'aliments de 100 euros al mes a ingressar en els primers cinc dies de cada mes en el compte bancari designat per la mare a aquest efecte. Es fixa aquest import en atenció al fet que el demandat percep en l'actualitat 426 euros mensuals en concepte de prestació per desocupació. La pensió s'incrementarà en cas de modificar-se els ingressos del senyor Moreno, de manera que quan els seus ingressos siguen entre 426,01i 800 euros, la pensió serà de 200 euros mensuals; quan els seus ingressos siguen entre 800,01 i 1.000 euros, la pensió serà de 250 euros; quan els seus ingressos siguen entre 1.000,01 i 1.300 euros, la pensió serà de 300 euros; i quan siguen entre 1.300,01 i 1.500 euros, la pensió serà de 350 euros. La pensió s'actualitzarà anualment conforme a la variació de l'Índex de Preus del Consum dels dotze mesos anteriors.  
Les despeses extraordinàries necessàries de la menor es pagaran a mitges per tots dos progenitors. Tindran tal consideració i es pagaran per meitat les despeses mèdiques, excursions extraescolars culturals, llibres o material escolar, despeses d'odontologia o ulleres que poguera necessitar la menor, classes extraordinàries de suport i qualsevol altre que fora necessari per al benefici de la menor. Les despeses que pogueren considerar-se com a no necessàries, però sí beneficiosos a altres nivells (activitats extraescolars esportives, excursions lúdiques, comunió, etc.), requeriran l'acord conjunt de tots dos progenitors, i en cas contrari el cost corresponent el pagarà el progenitor o progenitora que haguera inscrit la menor.  
5. Es reconeixen els mateixos drets als avis i familiars respecte dels progenitors respectivament.  
No es fa imposició a costes.  
Manera d'impugnació: mitjançant recurs d'apel·lació davant l'Audiència Provincial de València (art. 455 LECn). El recurs s'interposarà per mitjà d'escrit presentat en aquest jutjat en el termini de 20 dies hàbils comptats des de l'endemà de la notificació. De conformitat amb el que es disposa en la disposició addicional 15a de la Llei orgànica 1/2009, de 3 de novembre, la part recurrent haurà de constituir depòsit per a recórrer per import de 50 euros, excepte el Ministeri Fiscal i les entitats exemptes que es contenen en aquest precepte legal. En interposar-se el recurs, haurà d'acreditar-se haver-se consignat la quantitat objecte de depòsit en l'entitat de crèdit Banesto i en el compte de consignacions d'aquest jutjat.  
Així, aquesta és la meua sentència, que pronuncie, mane i signe.»  
  
Aquest edicte serveix de notificació a Manuel Moreno Montalt.  
  
  
Montcada, 19 de febrer de 2019.- La lletrada de l'Administració de justícia: María Luz de los Ángeles Anca Basoa.